tomron87/hebrew-wikipedia-sentences-corpus huggingface dataset:
מ-1996 שיחקה בסדרה "מלרוז פלייס" בתור מייגן לואיס, מהעונה החמישית ועד השביעית.
בשנת 2000 הופיעה בתפקיד קטן בסרט האימה "צעקה 3".
בשנים 2002–2003 שיחקה בתפקיד חוזר בעונתה השלישית של סדרת הדרמה המשטרתית "המחוז" (אנ') ברשת CBS.
בשנים 2005–2006 הופיעה בסדרת הטלוויזיה של NBC, "הפנטגון".
בשנים 2007–2012 רתרפורד שיחקה בסדרת הטלוויזיה המצליחה "אחת שיודעת", בתור לילי ואן דר וודסון, אימם של סרינה ואריק.
מאז הספיקה לגלם עוד דמויות חוזרות בסדרות כמו "שושלת" ו"שקרניות קטנות-הפרפקציוניסטית"
בשנת 2019 שיחקה בסרט הטלוויזיה הקנדי "שלוש הנשים של בעלי".
רתרפורד נישאה לבנקאי הוונצואלי קרלוס טרחנו ביוני 2001. רתרפורד הגישה בקשה לגירושין בינואר 2002, לאחר שישה חודשי נישואים.
באוגוסט 2006,נישאה בשנית לאיש העסקים הגרמני דניאל גירש.
היא ילדה את בנם הראשון, הרמס גוסטף דניאל גירש, ב-18 באוקטובר 2006.
בעודה בהריון עם ילדם השני, רתרפורד הגישה תביעת גירושין מגירש ב-30 בדצמבר 2008. רתרפורד וגירש נקלעו לאחר מכן לסכסוך על משמורת ילדים על בנם וילדם שטרם נולד.
רתרפורד ילדה את בתם השנייה, הלנה גרייס רתרפורד גירש, ב-8 ביוני 2009. באוגוסט 2009 הגיעו רתרפורד וגירש להסדר זמני של משמורת פיזית משותפת שנשאר בתוקף עד אפריל 2010. רתרפורד גם השיגה נגדו צו מניעה זמני בחודש שלאחר מכן.
+שנהסרטתפקיד1988Shakedown צופה בטלוויזיה1989Phantom of the Mall: Eric's Revengeאשת מכירות1994צרות בכותרות (אנ')קיםAmberwavesלולה בארנס1997The Big Fallורוניקה1998The Disturbance at Dinnerמריאן פרונקרידג'2000צעקה 3כריסטין המילטוןThe Chaos Factorג'ודי2002Angels Don't Sleep Hereקייט פורטר2003לשחות נגד הזרם (אנ')סנדרה בירד2013The Streamמגי טריTBAThe Tributariesססיליה
גם מפיקה בפועלשלוש הנשים של בעלישריל וולבגרגסרט טלוויזיה של Lifetime2020Power Book II: Ghostקולין סאקספרק: "The Stranger"2023Escort Boysאליסיה מורפרק: "Épisode 4"
קלי דשון מקארתי הוא כדורסלן עבר אמריקאי-רוסי המשחק בעמדות הקלע והסמול פורוורד.
בעבר שיחק מספר שנים בישראל ואף זכה בגביע יול"ב עם הפועל ירושלים בשנת 2004.
מקארתי החל את דרכו בכדורסל בנבחרת בית הספר התיכון של העיר קוויטמן שבמיסיסיפי.
בשנת 1994 התקבל לאוניברסיטת דרום מיסיסיפי, בה למד ושיחק במשך ארבע שנים, בהן קבע ממוצעים של 12 נקודות ו-7.3 ריבאונדים למשחק.
לאחר סיום לימודיו בשנת 1998, נרשם לדראפט ה-NBA, אך לא נבחר על ידי אף קבוצה.
במשך למעלה מחצי שנה חיפש מקארתי קבוצה, ורק ב-22 בינואר 1999 החתימה אותו קבוצת דנוור נאגטס.
למרות יכולת טובה שהציג בתקופתו במכללות, לא זכה לדקות משחק ועד לסיום העונה שותף בשני משחקים בלבד.
לקראת עונת החליט לעזוב את ארצות הברית וחתם לשנתיים בקבוצה הישראלית מכבי רעננה.
בעונתו הראשונה ברעננה, הוביל מקארתי את הקבוצה לשמינית גמר גביע המחזיקות, שם הפסידה רעננה לטאו ויטוריה (129-139 בסיכום שני המשחקים).
בליגה, סיימה רעננה את העונה הסדירה במקום השני אחרי מכבי תל אביב, עם מאזן 7-13, כאשר מקארתי קולע 14.7 נקודות ומוריד 5.4 ריבאונדים בממוצע.
ברבע גמר וחצי גמר הפלייאוף, גברו מקארתי ורעננה על הפועל ירושלים ומכבי רמת גן בהתאמה והעפילו לסדרת הגמר לראשונה בתולדות הקבוצה.
בגמר התמודדו נגד מכבי תל אביב.
לאחר הפסד בהפרש של ארבע נקודות במשחק הראשון בהיכל נוקיה, ניצחה רעננה את המשחק השני עם תצוגה גדולה של מקארתי שסיים את המשחק עם 19 נקודות.
למרות היכולת הטובה, רעננה כשלה בשני המשחקים הבאים והפסידה את האליפות.
לאחר עונה זו עזב מקארתי את ישראל וחתם באוקלהומה סטורם מליגת ה-USBL, ממנה שוחרר חודש בלבד לאחר מכן.
לאחר שעזב את אוקלהומה החליט מקארתי לשוב לישראל וחתם במכבי גבעת שמואל.
גם בגבעת שמואל, כמו ברעננה המשיך להפגין יכולת אישית טובה, אך קבוצתו סיימה את העונה הסדירה במקום החמישי בלבד ולא העפילה לפיינל פור.
הוא קבע ממוצעים של 17.6 נקודות, 6.7 ריבאונדים ו-1.6 אסיסטים למשחק והיה אחד השחקנים הבולטים בליגה.
גם בעונת המשיך לבלוט ויחד עם צ'ארלס מינלנד שנבחר לשחקן העונה בליגה הוביל את גבעת שמואל לגמר גביע המדינה ולחצי גמר אליפות המדינה, אך בשניהם הפסידה קבוצתו למכבי תל אביב.
לאחר עונה זו עזב את גבעת שמואל וחתם במכבי ראשון לציון.
במדי ראשון קבע ממוצעי שיא של 18.7 נקודות ו-8.4 ריבאונדים למשחק אבל בשל רצונו של השחקן ולחץ של הפועל ירושלים שוחרר וחתם בינואר 2004 בקבוצה מהבירה.
כבר במשחקיו הראשונים בירושלים הפך לשחקן מוביל ויחד עם ויל סולומון וטונג'י אווג'ובי השלים את אחת משלישיות הזרים הטובות ביותר ששיחקו בישראל.
השלושה הובילו את ירושלים לניצחון 72-83 על ריאל מדריד בגמר גביע יול"ב, במה שהפכה לזכייה ראשונה של קבוצה ישראלית מלבד מכבי תל אביב בגביע אירופי כלשהו.
מקארתי סיים את משחק הגמר עם 22 נקודות ו-3 ריבאונדים ונבחר ל-MVP של המשחק.
עם זאת, בליגה העל לא הצליחה ירושלים להעפיל לפיינל פור, לאחר שהפסידה 1-3 בסדרת רבע הגמר מול בני השרון.
כמו כן, הפסידה הקבוצה גם את גביע המדינה, לאחר הפסד בגמר למכבי תל אביב במשחק בו קלע מקארתי 14 נקודות.
לאחר העונה המצוינת בראשון לציון ובירושלים, עבר מקארתי לדינמו סנט פטרסבורג.
כבר בעונתו הראשונה בליגה הרוסית היה אחד השחקנים הבולטים בליגה והוביל את סנט פטרסבורג לרבע גמר הפלייאוף, בו הפסידה קבוצתו לחימקי מוסקבה.
הוא סיים את העונה עם ממוצעים של 17.2 נקודות ו-6.6 ריבאונדים למשחק ב-34 משחקים בהם שותף.
גם בטורניר ליגת אירופה כיכב מקארתי.
הוא הוביל את סנט פטרסבורג לזכייה בתואר לאחר שקלע 24 נקודות במשחק הגמר נגד בי.סי קייב (74-85) ונבחר ל-MVP של הפיינל פור.
בעונתו השנייה בסנט פטרסבורג ירד במעט בממוצעיו, אך נשאר השחקן המוביל של הקבוצה ויחד עם אוגנז'ן אשקרביץ' הוביל אותה לפיינל פור היורוקאפ ולחצי גמר הליגה הרוסית, לאחר שסיימה את העונה הסדירה במקום השני עם מאזן 5-19. לאחר עונה זו עזב את סנט פטרסבורג וחתם בחימקי מוסקבה.
מקארתי השתלב היטב בחימקי וכבר בעונתו הראשונה בקבוצה הוביל אותה לרבע גמר גביע יול"ב ולמקום השלישי בליגה הרוסית.
גם בעונת הצטיין ועם ממוצעים של 12.2 נקודות ו-5.7 ריבאונדים למשחק היה אחד הרוסים הבולטים בליגה והוביל את קבוצתו למקום השני, לאחר הפסד 3-0 בסדרת הגמר לצסק"א מוסקבה.
למרות ההצלחה בליגה, חימקי הודחה מגביע יול"ב כבר בשלב ה"טופ 16".
בעונת הפגין את אחת מעונות השיא שלו באירופה.
עם ממוצעים של 15.7 נקודות ו-3.6 ריבאונדים למשחק ביורוקאפ הוא נבחר לחמישייה הראשונה של העונה והוביל את חימקי עד לגמר הטורניר, שם נוצחה הקבוצה על ידי ריטאס וילנה.
גם בליגה הפגין יכולת פנטסטית ושוב הוביל את חימקי לסדרת הגמר, אך שם נוצחו שוב על ידי צסק"א מוסקבה.
בעקבות הישגיה של חימקי בעונה הקודמת, שובצה הקבוצה לשחק ביורוליג בעונת .
למרות יכולתם הטובה של שחקני חימקי והיכולת האישית המעולה של מקארתי, לא הצליחה הקבוצה לעבור את שלב ה"טופ 16" של היורוליג, לאחר שהוגרלה לשחק בבית קשה במיוחד, יחד עם אולימפיאקוס, קאחה לבורל ויטוריה וציבונה זאגרב.
בניגוד לאירופה, בליגה הרוסית המשיכה חימקי להיות הקבוצה השנייה בטיבה אחרי צסק"א מוסקבה וסיימה את העונה הסדרה במאזן 3-15. בפלייאוף הגיעה חימקי בפעם השנייה ברציפות לסדרת הגמר, לאחר ניצחונות מרשימים על ספרטק מוסקבה ואוניקס קאזאן, אולם שוב הפסידה לצסק"א מוסקבה וסיימה את העונה במקום השני בלבד.
בעונת עבר מקארתי לשחק באוניקס קאזאן איתה זכה באליפות היורוקאפ לעונת 2010/2011.
בעקבות יכולתו המצוינת בשנותיו בליגה הרוסית, קיבל מקארתי אזרחות רוסית על מנת שיוכל לשחק עם נבחרת רוסיה באליפות אירופה 2009 בפולין.
בטורניר עצמו שיחק בצורה מעולה והוביל את הנבחרת, ששיחקה ללא שני כוכביה הגדולים בשנים האחרונות, אנדריי קירילנקו וג'יי אר הולדן לרבע הגמר, שם הפסידה רוסיה לנבחרת סרביה.
מקארתי שהיה מהמצטיינים בנבחרתו, סיים את שמונת משחקיו בטורניר עם ממוצעים טובים במיוחד של 12.5 נקודות, 5.5 ריבאונדים ו-1.6 חטיפות בכ-33.5 דקות למשחק והוביל את רוסיה בכל הפרמטרים הנ"ל.
כמו כן, דורג רביעי בטבלת מלך החטיפות של האליפות.
ליגת העל הרוסית (כולל פלייאוף)
עונה קבוצה משחקים דקות אחוזים מהשדה אחוזים מהשלוש אחוזים מהעונשין ריבאונדים אסיסטים חטיפות חסימות נקודות דינמו ס.פ.
החמישייה הראשונה של העונה ביורוקאפ: 2008/2009
ה-MVP השבועי ביורוקאפ: המחזורים החמישי והשישי של שלב ה"טופ-16" 2008/2009
קלי ג'יין סמית' היא כדורגלנית עבר אנגליה ששיחקה כחלוצה.
סמית' היא מלכת השערים של נבחרת אנגליה בכל הזמנים עם 45 כיבושים.
היא נחשבה לאחת הכדורגלניות המוכשרות בעולם, אך סבלה מפציעות רבות שמנעו ממנה לממש את הפוטנציאל הגלום בה.
בשנת 2009, סיימה במקום השלישי בקרב על תואר כדורגלנית השנה בעולם של פיפ"א.
סמית' נולדה באוקטובר 1978 בעיירה ווטפורד, וכבר מגיל צעיר שיחקה כדורגל בקבוצות בנים.
בעונת 1994/95 הצטרפה לקבוצת הפרמייר ליג, וומבלי ליידיס ושיחקה בה במשך שנתיים, עד שעברה לארסנל ליידיס.
באותה עונה, היא כבשה צמד ובישלה את השער השלישי בניצחון 0-3 על ליברפול, במשחק שהבטיח את האליפות לארסנל.
במהלך אותה עונה, היא למדה במכללת "ווסט הרטס" שבווטפורד, אך לקראת סוף השנה החליטה לעבור לאוניברסיטת סטון הול שבארצות הברית.
בעונתה הראשונה בקבוצת האוניברסיטה, היא שברה את שיא השערים של ליגת ביג איסט, והפכה לספורטאי הראשון שזוכה באותה שנה גם בתואר שחקן השנה וגם בתואר "הפנים החדשות" של השנה.
במהלך שתי העונות הבאות שלה בקבוצה, היא סיימה לא רק כמלכת השערים של ליגת ביג איסט, אלא של כל הליגה הראשונה של ה-NCAA.
ב-1999, עם סיום לימודיה באוניברסיטה, זכתה סמית' למחווה מרגשת מצד המועדון: החולצה בה שיחקה מוסגרה והוחלט שאף שחקן אחר לא ילבש עוד את חולצה מספר 6 במדי קבוצת האוניברסיטה.
בשלוש עונות באוניברסיטה, כבשה סמית' 76 שערים ב-51 משחקים בלבד - ממוצע של כמעט שער וחצי למשחק.
אחרי סיום לימודיה, החליטה סמית' להישאר בארצות הברית בטענה ש"כדורגל הנשים באנגליה הוא בדיחה".
קבוצתה המקצוענית הראשונה הייתה "ניו ג'רזי ליידי סטליונס" מהדבליו-ליג, אך רעיון חדש שהחל להתפתח בארצות הברית, גרם לה לעזוב את הקבוצה לאחר עונה אחת בלבד.
בתחילת שנת 2000, נוסדה ליגת הנשים המקצוענית הראשונה בעולם, ה-WUSA.
סמית' החליטה להצטרף לליגה החדשה, ונבחרה במקום השני בדראפט על ידי "פילדלפיה צ'ארג'".
עם סיום עונתה הראשונה בקבוצה, היא נבחרת לנבחרת המצטיינת של השנה ביחד עם שחקניות כמו קריסטין לילי וג'וי פוסט.
לצערה של סמית', עונת 2001 הייתה העונה המלאה היחידה בה שיחקה בקבוצה.
את רוב עונת 2002 החמיצה סמית' בעקבות קרע בברך ימין, ואת עונת 2003 הפסידה באופן חלקי כשהפציעה בברך חזרה.
בסיום אותה עונה, התפרקה הליגה עקב חובות כספיים.
סמית' החליטה להמשיך לשחק בארצות הברית, וחתמה ב"ניו ג'רזי ווילדקטס" מהדבליו-ליג.
הפציעות חזרו לתקוף את סמית', ובמהלך העונה היא שברה את רגלה.
בשמונה משחקים בקבוצה, היא כבשה שמונה שערים ובישלה שישה.
מדוכאת ועם התפתחות של בעיות שתייה, חזרה סמית' לאנגליה ולארסנל בסתיו 2004. חתימתה הרשמית בקבוצה הייתה רק ב-2005, לאחר שבילתה זמן מה במכון גמילה מיוחד לספורטאים.
גם באנגליה סבלה סמית' מפציעה - הפעם משבר בכף רגלה.
היא חזרה רק לקראת סיום העונה, אך כבשה את שער נגד צ'רלטון אתלטיק שהבטיח את האליפות לארסנל.
בעונת 2006/07, זכתה ארסנל ב"קוואדרופל" (ארבעה תארים בעונה אחת), וסמית' סיימה את העונה עם 30 שערים ב-34 משחקים.
למרות זאת, היא הורחקה משני מפגשי הגמר של גביע אופ"א בעקבות תנועת אצבע משולשת שביצעה לעבר הקהל.
על אף חסרונה המורגש של סמית', הצליחה ארסנל לנצח את אומאו השוודית ולזכות בתואר.
בחמש עונות בארסנל, כבשה סמית' 100 שערים ב-112 משחקים רשמיים.
היא זכתה פעמיים רצופות בתואר שחקנית השנה בפרמייר ליג מטעם השחקניות (2006, 2007) וסיימה פעמיים בתור מלכת השערים של הליגה (2006, 2009).
עם הקמת ה-WPS, ליגת העל האמריקאית החדשה, קבוצות רבות התעניינו בצירופה של סמית' לשורותיהן.
סמית' נרשמה לדראפט של הליגה ונבחרה על ידי בוסטון בריקרס במקום השני, כשרק פורמיגה הברזילאית מקדימה אותה.
בעונת הבכורה שלה בקבוצה, כבשה שישה שערים ובישלה שניים ב-15 משחקים.
למרות זאת, קבוצתה סיימה במקום החמישי ולא הצליחה להעפיל לפלייאוף האליפות.
בעונתה השנייה במועדון, השתפרה סמית' (11 שערים וחמישה בישולים) והצליחה להוביל את בוסטון למקום השני בליגה.
סמית' ערכה את הופעת הבכורה שלה בנבחרת אנגליה ב-1 בנובמבר 1995, שלושה ימים לאחר יום הולדתה ה-17. המשחק שנערך נגד איטליה, הסתיים בתיקו 1-1 וסמית' שתופקדה כקיצונית שמאלית נבחרה למצטיינת.
שער הבכורה שלה הגיע כבר במשחקה השני בנבחרת, ב-19 בנובמבר 1995 בניצחון 0-5 על נבחרת קרואטיה.
סמית' שיחקה עם אנגליה בשלוש אליפויות אירופה, כשהשיא היה בהגעה לגמר האליפות ב-2009, בו הפסידה אנגליה לנבחרת גרמניה.
בנוסף, הייתה סמית' חברה בסגל הנבחרת בשני גביעי עולם (2007 ו-2011).
ב-2007, כבשה סמית' ארבעה שערים ונבחרה לנבחרת המצטיינת של הטורניר, אך לא הצליחה להוביל את הנבחרת אל מעבר לרבע הגמר.
ארבע שנים לאחר מכן, סבלה סמית' מפציעה בגיד אכילס, ולא הצליחה להביא את יכולתה הטובה למגרש.
ביוני 2012, סמית' הייתה אחת מ-18 הכדורגלניות שנבחרו לייצג את בריטניה בטורניר הכדורגל של אולימפיאדת לונדון.
קליאה הלן ד'אטיאן דובאל היא שחקנית ובמאית קולנוע אמריקאית.
התפרסמה בזכות תפקידיה בסרטים "סיוט בחדר המורים", "נערה בהפרעה", "הטינה" ו"ארגו".
דובאל נולדה בלוס אנג'לס, קליפורניה, בתם היחידה של רוזמרי והשחקן סטיבן דובאל.
הוריה התגרשו כאשר הייתה בת 12 ודובאל נשרה מהתיכון מגיל צעיר.
רק לאחר שהחליטה להפוך לשחקנית חזרה ללמוד ב"תיכון לוס אנג'לס לאומנויות" אותו סיימה בהצלחה בשנת 1995.
הופעת הבכורה של דובאל הייתה בשנת 1996 בסרט האימה "מכשפות קטנות".
ב-1998 התפרסמה בסרט האימה של רוברט רודריגז "סיוט בחדר המורים" בתפקיד תלמידת התיכון סטוקס המכורה לסמים.
ב-1999 שיחקה בדרמה "נערה בהפרעה" בתפקיד השקרנית הפתולוגית ג'ורג'ינה טוסקין המאושפזת במוסד לחולי נפש, בקומדיות "יחידה במינה" בתור הנערה גרהאם ו"יש לה את זה" בתפקיד הנערה הגותית מיסטי ובמותחן המדע בדיוני "אשת האסטרונאוט".
ב-2001 שיחקה דובאל בסרט האימה "רוחות מארס" בתפקיד השוטרת הטירונית ביאטריס קינקייד ובדרמה "שלוש עשרה שיחות על דבר אחד".
ב-2003 הופיעה דובאל במותחן האימה "זהות" בתפקיד הצעירה בעלת היכולות העל טבעיים ג'יני אייסיאנה, בדרמה "21 גרם" ובסדרת הפנטזיה המצליחה "קרניבל" בתפקיד סופיה.
ב-2004 שיחקה בסרט האימה "הטינה" בתפקיד ג'ניפר ויליאמס אשתו של מת'יו.
באותה שנה שיחקה בדרמת הטלוויזיה של CBS "הלטר סקלטר", אותו חייו של צ'ארלס מנסון.
בשנת 2006 שיחקה בתפקיד משני בסדרת המדע הבדיוני של רשת NBC "גיבורים" בתור הבולשת הפדרלית אודרי הנסון.
בשנת 2007 השתתפה דובאל בתפקיד קטן בסרטו של דייוויד פינצ'ר "זודיאק" ושיחקה בסרטים העצמאיים "אנאמורף" ו"סקס ואהבה לקינוח".
ב-2008 הופיעה לצידם של אן האת'וויי ופטריק וילסון במותחן "נוסעים".
ב-2012 הופיעה דובאל בסרטו המצליח של בן אפלק "ארגו" בתפקיד הדיפלומטית האמריקאית קורה ליג'ק, על הופעתה לצד שאר צוות השחקנים זכתה בפרס גילדת השחקנים.
בנוסף שיחקה בסדרת האימה "סיפור אימה אמריקאי" בתפקיד המורה וונדי זוגתה של העיתונאית לנה וינטרס.
ב-2016 דובאל ביימה וכתבה את סרטה הראשון "ההתערבות", בו גם שיחקה בתפקיד ראשי של ג'סי, אשת עסקים עצמאית.
בסרט שיחקו גם קובי סמולדרס, נטשה ליון וג'ייסון ריטר.
בשנת 2020 ביימה וכתבה את סרטה השני "עונת השמחות", קומדיה רומנטית בו גם שיחקה לצד קריסטן סטיוארט, מקנזי דייוויס ואליסון ברי.
בשנת 2022 יצרה, כתבה וביימה את סדרת הנעורים הקומית "High School" לצידן של הצמד המוזיקלי הקנדי טיגן ושרה המבוסס על ספרן באותו שם משנת 2019.
גם יוצרת, תסריטאית ומפיקה בפועל2022הגברת הראשונהמלווינה תומפסון (אנ')8 פרקיםHigh Schoolיוצרת, תסריטאית ובמאית (8 פרקים)2023פוקר פייסאמילי קיילפרק: "The Hook"
ג'סיקה קלי שיבון ריילי היא שחקנית אנגלייה.
היא הפכה לכוכבת בעקבות הופעתה במחזה "After Miss Julie" בדונמאר ורהאוס שבלונדון, והייתה מועמדת לפרס אוליבייה לשחקנית הטובה ביותר בשנת 2003.
ריילי נולדה וגדלה במחוז סארי שבאנגליה.
אמה הייתה פקידת קבלה בבית חולים ואביה, ג'ק ריילי, היה שוטר.
ריילי כתבה למפיקי תוכנית הדרמה "החשוד העיקרי" בבקשת עבודה.
חצי שנה אחר כך היא נבחנה לתפקיד בפרק "Prime Suspect 4: Inner Circle" ששודר ב-ITV ב-7 במאי 1995. שש שנים אחר כך הופיעה שוב לצדה של הלן מירן בסרט "סיבוב אחרון".
בעקבות הופעתה המקצועית הראשונה קיבלה ריילי תפקידים בתיאטרון האנגלי.
ג'ונסון כתב את "Piano/Forte" במיוחד עבורה.
ריילי ציינה שהוא למדה רבות מקארל רייץ , שביים אותה במחזה "The Yalta Game" שהוצג בדבלין בשנת 2001. היא אמרה ש"הוא היה כיתת האמן שלי.
לא הייתי מסוגלת לעשות את 'מיס ג'ולי' אילולי שיחקתי באותו מחזה".
ריילי שהרגישה שהיא מזוהה עם תפקידים קומיים, חיפשה תפקידים מסוג שונה כמו איימי בסרט "סיבוב אחרון" שביים פרד סקפסי .
ב-2001 הופיעה בתיאטרון רויאל קורט במחזה "ארורים" מאת שרה קיין.
ב-2002 כיכבה לצדם של אודרי טוטו ושל רומן דואיס בתפקיד ונדי, סטודנטית אנגליה המשתתפת בתוכנית ארסמוס, בקומדיה הצרפתית "פודינג אירופאי".
היא חזרה וגילמה את אותה דמות בסרט ההמשך ב-2005 "בובות רוסיות" ובסרט מ-2013 "פריז פינת ניו יורק".
עוד ב-2005 שיחקה ריילי בסרט "גברת הנדרסון גאה להציג" ובסרט "גאווה ודעה קדומה" בתפקיד קרוליין בינגלי.
בשנת 2008 שיחקה ריילי לראשונה בתפקיד ראשי בסרט האימה "אגם גן עדן", וב-2009 שיחקה בתפקיד ראשי בסדרה הבריטית "Above Suspicion".
בנוסף הופיעה ריילי בסרטי הקולנוע "שרלוק הולמס", "הפצוע" ו"אני ואורסון ולס".
ב-2011 חזרה ריילי והופיעה בתפקיד מרי ווטסון בסרט "שרלוק הולמס: משחק הצללים".
ב-2012 הופיעה ריילי לצדו של סם רוקוול בסרט "ירייה אחת" ושיחקה בסרטו של רוברט זמקיס "הטיסה" לצדו של דנזל וושינגטון.
ב-2014 כיכבה ריילי יחד עם גרג קיניר בסרט "יש גן עדן" ובסרטו של ג'ון מייקל מקדונה "Calvary".
עוד ב-2014 כיכבה ריילי בסדרה קצרת הימים "Black Box" בתפקיד קתרין בלק, מדענית המגלה את מסתרי המוח (הקופסה השחורה) בעוד היא מסתירה מהעולם את עובדת היותה חולה בהפרעה דו-קוטבית.
ב-2015 כיכבה ריילי בעונה השנייה של הסדרה "בלש אמיתי" של רשת HBO בתפקיד ג'ורדן סמיון, אשתו של פרנק סמיון (בגילמו של וינס וון).
עוד ב-2015 שיחקה ריילי לראשונה בברודוויי לצדם של קלייב אוון ושל איב בסט במחזה "Old Times" מאת הרולד פינטר שהועלה בתיאטרון אמריקן איירליינס.
החל מ-2018 היא משחקת בתפקיד בת' דאטון בסדרה האמריקאית "ילוסטון".
באוגוסט 2024, פורסם כי ריילי, תוביל סדרת דרמה חדשה בשם "Under Salt Marsh" שיצרה קלייר אוקלי.
הסדרה, בת שישה פרקים, היא מותחן פשע שמתרחש בעיירה בדיונית.
ריילי תגלם את דמותה של ג'קי אליס, בלשית לשעבר שהפכה למורה.
העלילה עוסקת בג'קי שמוצאת את גופתו של תלמידה בן ה-8, צ'פין, מה שמעלה זיכרונות ממקרה פשע בלתי מפוענח שקשור להיעלמות אחייניתה של ג'קי לפני שלוש שנים.
על תפקידה במחזה "After Miss Julie" בתיאטרון דונמאר ורהאוס הייתה ריילי מועמדת לפרס אוליבייה לשחקנית הטובה ביותר בשנת 2003. היא הייתה השחקנית הצעירה ביותר (בגיל 26) שהייתה מועמדת לפרס זה.
ב-2005 זכתה בפרס השחקנית החדשה הטובה ביותר בפסטיבל הקולנוע בקאן על תפקידה כוונדי בסרט "בובות רוסיות".
ב-2006 זכתה ריילי בפרס אמפייר לשחקנית החדשה הטובה ביותר על הופעתה בקומדיה הבריטית "גברת הנדרסון גאה להציג".
ב-2009 הייתה ריילי פעם נוספת מועמדת לפרס אוליבייה על תפקידה כדזדמונה בהפקה עטורת שבחים של "אותלו" בדונמאר ורהאוס.
ב-2010 הייתה מועמדת לפרס הקולנוע הבריטי העצמאי לשחקנית הטובה ביותר על תפקידה בסרט "Eden Lake".
היא זכתה בפרס הזרקורים ב-2012 בפסטיבל הקולנוע בהוליווד על הופעתה בתפקיד ניקול בסרט "הטיסה".
ריילי הייתה מאורסת לשחקן הישראלי יאיר לוטן, המוכר בחו"ל בשם הבמה ג'ונה לוטן.
ב-2012 התחתנה עם בעל ההון קייל בואר.
קלי מקארתי היא שחקנית ודוגמנית אמריקאית.
ב-1991 נבחרה למיס ארצות הברית כנציגת קנזס בתחרות ועלתה לשלב 6 המועמדות הסופיות בתחרות מיס תבל.
במהלך שנות התשעים הופיעה כשחקנית בסדרות טלוויזיה רבות וביניהם בוורלי הילס 90210, מלרוז פלייס, כל כך רייבן ותקועים בזמן.
בין השנים 1999 ל-2006 היא שיחקה תפקיד קבוע באופרת הסבון "תשוקות", ב-2009 היא הופיעה בתיאטרון במופע קומדיית אלתורים.
קלי פרטל , היא שחיינית יהודיה-אמריקאית.
היא אלופת המכביה העשרים (2017) ושיאנית המכביה.
זוכת 7 מדליות, מהן 5 מדליות זהב.
בתחרויות השחייה של המכביה העשרים שנערכו בבריכת טוטו וינגייט ביולי 2017 זכתה פרטל ב-7 מדליות, מהן 5 זהב ו-2 כסף.
מדליות כסף, במשחה ל-200 מטר גב בתוצאה של 2:17.62 דקות, אחרי טסיז'ה קרוסאס מארצות הברית שקבעה שיא מכביה חדש של 2:10.88 דקות ולפני שחר מנחם (2:19.23 דקות) ובמשחה שליחות 4x100 מטר חופשי בתוצאה של 3:50.14 דקות, אחרי ישראל שקבעה שיא מכביה חדש של 3:44.64 דקות ולפני קנדה (4:05.08 דקות).
נוסף לכך, היא סיימה במקום חמישי במשחה ל-100 מטר חופשי בתוצאה של 57.31 שניות.
קלי פרסטון הייתה שחקנית ודוגמנית אמריקאית, הייתה אשתו של השחקן ג'ון טרבולטה.
קלי פרסטון נולדה בשם קלי קָמָלֵלֵהוּאָה סמית (Kelly Kamalelehua Smith) בהונולולו שבהוואי.
שמה האמצעי פירושו בפולינזית "גן פרחי ברזילי".
אמה, לינדה, הייתה מנהלת מרכז בריאות הנפש ואביה, שעבד בחברה חקלאית, טבע כאשר פרסטון הייתה בת שלוש.
אמה נישאה בשנית לפיטר פלציס, מנהל כוח אדם, שאימץ אותה לאחר מכן.
יש לה אח-למחצה בשם כריס.
בגיל חמש עברה עם הוריה לעיראק וכן התגוררה תקופה מסוימת באדלייד שבאוסטרליה.
היא התגלתה על ידי צלם אופנה בגיל שש עשרה באוסטרליה והחלה להופיע במספר מודעות פרסום.
לאחר שובה להוואי החלה לימודים במכינה בהונולולו ולמדה דרמה ותיאטרון באוניברסיטת דרום קליפורניה.
כאשר הייתה בת 17, היא נבחנה לתפקיד הראשי בסרט "הלגונה הכחולה" אך הפסידה לברוק שילדס.
את תפקידה הראשון בטלוויזיה קיבלה ב-1980, בסדרת המשטרה "הוואי חמש-אפס", בעונה האחרונה שלה.
בשנת 1982 שיחקה במספר פרקים באופרת הסבון "קפיטול" ברשת CBS.
בין תפקידיה הבולטים בקולנוע, שיחקה בסרטים "תאומים", "ג'רי מגווייר", "מצאת החמה עד צאת הנשמה" ו"הקדוש מכולם".
בשנת 2003 שיחקה בסרט "דיילת בעננים".
באותה השנה שיחקה בסרט שובר הקופות "מה שבחורה רוצה".
בשנת 2004 הופיעה בקליפ של השיר She Will Be Loved של להקת מארון 5. בשנת 2005 גילמה אמא גיבורת על בסרט הילדים "תיכון בהיי", ובשנת 2008 שיחקה בסרט "המעגל העשירי" המבוסס על ספר מאת ג'ודי פיקו.
ב-2010 היא שיחקה את אמה של מיילי סיירוס בסרט הדרמה "השיר האחרון".
בטלוויזיה היא שיחקה בין היתר בסדרות "ג'ואי", "מדיום" ו-"CSI סייבר".
בנוסף שימשה כדוברת של חברת מוצרי הטיפוח ניוטרוג'ינה.
פרסטון הייתה נשואה לשחקן קווין גייג משנת 1985. השניים התגרשו לאחר שנתיים ב-1987. בנוסף, הייתה לה מערכת יחסים קצרה עם ג'ורג' קלוני.
לאחר מכן הייתה מאורסת לצ'ארלי שין ב-1990, אך הקשר הסתיים לאחר שירה בה בזרוע בטעות.
את ג'ון טרבולטה הכירה בעת צילומים לסרט "המומחים" בשנת 1989. השניים נישאו בפריז בספטמבר 1991 בטקס שניהל כומר סיינטולוג (בני הזוג חברים בדת הסיינטולוגיה) ומכיוון שטקס נישואין כזה לא הוכר בארצות הברית, נישאו בשנית בפלורידה, שנה לאחר מכן.
בשנת 1992 נולד בנם הבכור, ג'ט, שאובחן כאוטיסט ונפטר כתוצאה מהתקף אפילפטי בגיל 16, במהלך חופשת חג מולד משפחתית.
בשנת 2000 נולדה בתם אלה בְּלוּ, ובנובמבר 2010 נולד בן נוסף, בנג'מין.
פרסטון נפטרה ב-12 ביולי 2020 לאחר מאבק של שנתיים במחלת סרטן השד, 11 שנים לאחר מות בנה, ג'ט.
קלי רייכארט היא תסריטאית ובמאית קולנוע אמריקאית היוצרת סרטי אינדי.
בין סרטיה, Old Joy, "ונדי ולוסי", Meek's Cutoff, "מהלכי לילה" ו"נשים מסוימות".
סרט הבכורה של רייכארט היה River of Grass אשר יצא ב-1994. הוא היה מועמד לשלושה פרסי אינדפנדנט ספיריט, וכן לפרס חבר השופטים בפסטיבל הסרטים סאנדנס.
היא השלימה את סרטה השני ב-1999, Ode, שהיה מבוסס על הרומן של הרמן ראוכר, Ode to Billie Joe.
לאחר מכן יצרה שני סרטים קצרים, Then a Year, בשנת 2001, ו-Travis, העוסק במלחמת עיראק, ב-2004.
רוב סרטיה מקוטלגים על ידי המבקרים כחלק מן התנועה המינימליסטית בקולנוע.
ב-2006, יצא לאקרנים סרטה Old Joy, המבוסס על סיפור קצר של ג'ון ריימונד.
דניאל לונדון והזמר-יוצר ויל אולדהם מגלמים שני חברים שיוצאים לטיול מחנאות במפלי סמוך לפורטלנד, אורגון.
הסרט זכה בפרסים מטעם איגוד מבקרי הקולנוע של לוס אנג'לס, פסטיבל הסרטים הבינלאומי של רוטרדם, ופסטיבל הסרטים של סרסוטה.
מפיק הסרט ניל קופ זכה בפרס ההפקה לשנת 2007 שלפרס אינדפנדנט ספיריט עבור עבודתו על Old Joy ו"פרנואיד פארק".
בסרט הבא שלה, "ונדי ולוסי" היא וג'ון ריימונד עיבדו סיפור נוסף ש ריימונד.
הסרט יצא בדצמבר 2008 וזכה לתשבחות ואפילו באזז אוסקר עבור השחקנית הראשית מישל ויליאמס.
הסרט היה מועמד לפרס הסרט הטוב ביותר ולפרס השחקנית הטובה ביותר בטקס פרסי אינדפנדנט ספיריט.
ב-2010 יצא סרט נוסף שלה בכיכובה של מישל ויליאמס, המערבון Meek's Cutoff.
הוא היה מועמד פרס אריה הזהב בפסטיבל ונציה.
סרטה הבא הוא "מהלכי לילה" אשר יצא לאקרנים בשנת 2013. הקרנת הבכורה הייתה בפסטיבל הסרטים של ונציה ה-70.
רייכארט היא אמנית הבית של תוכנית האמנות הקולנועית והאלקטרונית במכללת בארד.
היא גם בין זוכי מלגת גוגנהיים.
סרטה משנת 2016, "נשים מסוימות", מבוסס על אוסף סיפורים קצרים של מייל מלוי משנת 2009, Both Ways is the Only Way I Want I.
הוא צולם במהלך מרץ-אפריל 2015 במונטנה.
בסרט מככבות מישל ויליאמס, לורה דרן, וקריסטן סטיוארט.
בכורת הסרט הייתה בפסטיבל סאנדנס.
רייכארט זכתה בפרס הסרט הטוב ביותר בפסטיבל הסרטים של לונדון.
באוקטובר 2016, הודיעה רייכארט שהסרט הבא שלה יהיה שיתוף פעולה עם הסופר פטריק דוויט בעיבוד של ספרו ו-Undermajordomo Minor.
בשנת 2019 יצא לאקרנים סרטה "פרה ראשונה" (First Cow), עיבוד לספר הביכורים של הסופר ג'ון ריימונד "The Half Life".
בשנת 2022 הוקרן סרטה "Showing Up" בבכורה בפסטיבל הקולנוע בקאן במסגרת התחרות הרשמית והיה מועמד לפרס דקל הזהב.
+List of films directedשנהסרטתפקידהערות1994River of Grassבמאית, תסריטאית1999Odeבמאיתסרט קצר2001Then a Yearבמאיתסרט קצר2004Travisבמאיתסרט קצר2006Old Joyבמאית, תסריטאית, עורכת2008ונדי ולוסיבמאית, תסריטאית, עורכת2010המשלחת של מיקבמאית, עורכת2013מהלכי לילהבמאית, תסריטאית, עורכת2016נשים מסוימותבמאית, תסריטאית, עורכת2019פרה ראשונהבמאית, תסריטאית, עורכת2023לקראת תערוכה (אנ')במאית, תסריטאית2025המוח המאסטרבמאית, תסריטאית
פרסשנהקטגוריהעבורתוצאהמקורפרס גות'הם2025הבמאי הטוב ביותרהמוח המאסטר
קלי רורבאך היא דוגמנית ושחקנית אמריקאית, המוכרת בזכות פרסומה בגיליון בגדי הים של ספורטס אילוסטרייטד ובזכות משחקה כסי ג'יי פארקר בסרט הקולנוע "משמר המפרץ".
רורבאך נולדה בעיר ניו יורק שבארצות הברית, לקליי, איש עסקים, ולאן (לבית וולי).
בילדותה עברו הוריה להתגורר בעיר גריניץ' שבקונטיקט.
בצעירותה למדה באקדמיה של גריניץ'.
באקדמיה למדה לשחק גולף וקיבלה מלגה אתלטית ללימודים באוניברסיטת ג'ורג'טאון שבוושינגטון די.
סי., כדי לשחק בקבוצת הגולף של האוניברסיטה (Georgetown Hoyas).
היא שיחקה גולף בהצטיינות בקבוצת גולף הנשים של האוניברסיטה בין השנים 2008–2009.
רורבאך סיימה את הלימודים באוניברסיטה בשנת 2012 כשבידה תואר במשחק, שיחקה תקופה קצרה בתיאטרון בג'ורג'טאון ועברה ללמוד באקדמיה למוזיקה ולאמנויות הדרמה של לונדון, כדי לקדם את הקריירה שלה.
בתחילת דרכה שיחקה רורבאך במספר תפקידים קטנים בסדרות טלוויזיה, כמו קומדיות המצבים שני גברים וחצי, ברוד סיטי והנורמלי החדש, ובסדרות הדרמה ריזולי ואיילס.
בשנת 2017 שיחקה בתפקיד סי ג'יי פארקר בסרט הקומדיה האמריקאי משמר המפרץ המבוסס על סדרת הטלוויזיה המפורסמת בעלת אותו השם.
לאחר שנתיים בהוליווד, החלה רורבאך במסלול דוגמנות.
היא הופיעה בקמפיין מכירות החגים של גאפ בשנת 2014 ובקמפיין ג'ינסים של אולד נייבי בשנת 2015.
בשנה זו אף הופיעה על שער גיליון בגדי הים של ספורטס אילוסטרייטד ששמו היה "תגלית (רוקי) השנה", כשנבחרה ברוב של 39% מקולות המצביעים.
בשנת 2016 הופיעה שוב על שער הגיליון.
ביולי 2016 הופיעה על כריכתו של המגזין הבריטי LOVE, יחד עם בלה חדיד וסטלה מקסוול.
באוגוסט אותה שנה הופיעה גם על כריכתו של המגזין הבריטי מבית GQ.
מאפריל 2015 הייתה במערכת יחסים עם השחקן לאונרדו דיקפריו.
בשנת 2017 החלה לנהל מערכת יחסים זוגית עם עורך הדין ואיש העסקים סטיוארט ולטון.
נישאו ב-2019.בדצמבר 2021, פורסם כי בני הזוג מצפים לילדם הראשון.
רורבאך משחקת גולף על בסיס קבוע באופן חובבני, ואף מבצעת רבות תרגילי יוגה.
האהבה יחסית (2014) - סרט טלוויזיה
קלי נייט קרפט היא אשת עסקים ודיפלומטית אמריקאית, שכיהנה כשגרירת ארצות הברית באומות המאוחדות.
לפני כן כיהנה כשגרירת ארצות הברית בקנדה, והאישה הראשונה שכיהנה בתפקיד זה.
ב-2007 היא התמנתה על ידי הנשיא ג'ורג' ווקר בוש לנציגה מתחלפת של ארצות הברית באומות המאוחדות, שם התמקדה באינטרסים של ארצות הברית באפריקה.
היא הייתה נציגה של הוועידה הרפובליקנית הלאומית שנערכה בקנטקי היא עמדה בראש חברת ייעוץ כלכלי, "Kelly G.
Knight LLC", שמרכזה בלקסינגטון, קנטקי.
ב־22 בפברואר 2019 הודיע נשיא ארצות הברית דונלד טראמפ כי החליט למנות את קרפט לתפקיד שגרירת ארצות הברית באו"ם.
קלי קרפט נולדה ב-1962, בתו של הווטרינר ד"ר בובי גילפויל ושרי דייל גילפויל.
אביה היה פעיל המפלגה הדמוקרטית, שפעם כיהן כיושב ראש מחוז ברן, של המפלגה הדמוקרטית של קנטקי.
היא גדלה בגלאזגו, קנטקי, וסיימה את בית הספר התיכון גלאזגו בשנת 1980. היא סיימה תואר ראשון מאוניברסיטת קנטקי בשנת 1984.
קלי קרפט תוארה כתורמת נדיבה למועמדים פוליטיים.
בשנת 2004, הייתה קרפט תומכת בולטת של ג'ורג' ווקר בוש, אשר מינה אותה כנציגה חלופית לאו"ם בשנת 2007. במסגרת המשלחת, האחריות שלה כללה ייעוץ לשגריר האו"ם בנוגע למדיניות ארצות הברית לגבי אפריקה.
בשנת 2016 תרמו קרפט ובעלה הנוכחי מיליוני דולרים למועמדים רפובליקנים, שהתמודדו במסגרת הבחירות לנשיאות ארצות הברית 2016. לפני שתרמו יותר משני מיליון דולר לקמפיין של דונלד טראמפ, תמכו בני הזוג במרקו רוביו.
קרפט כיהנה בחבר הנאמנים של האלמה מאטר שלה, אוניברסיטת קנטקי, לתקופה המתחילה באוגוסט 2016, אך התפטרה כדי לקבל את תפקיד השגרירה בקנדה כעבור שנה.
ב-15 ביוני 2017, הייתה קרפט מועמדת של הנשיא דונלד טראמפ להיות שגרירת ארצות הברית בקנדה.
מינויה אושר על ידי הסנאט של ארצות הברית ב-3 באוגוסט, והיא נכנסה לתפקיד ב-23 באוקטובר.
לאחר שניקי היילי הודיעה על התפטרותה מתפקיד שגריר ארצות הברית באומות המאוחדות, הציע הנשיא טראמפ את התפקיד להת'ר נאוארט, ולאחר שהיא ויתרה על התפקיד, הודיע הנשיא טראמפ בחשבון הטוויטר שלו ב-22 בפברואר 2019, כי החליט למנות את קלי קרפט לתפקיד.
היא תחליף את ג'ונתן כהן, שמכהן כשגריר בפועל, בכפוף לאישור הסנאט.
ביוני במהלך השימוע בסנאט אמרה: "לא תהיה לישראל חברה טובה ממני באו"ם".
ב-31 ביולי 2019 אושר מינויה בסנאט, והיא נכנסה לתפקיד ב-12 בספטמבר אותה שנה.
היא נישאה לבעלה הראשון, דוד ס.
מורוס, ואחר-כך נישאה לג'דסון נייט.
היא נישאה לבעלה השלישי והנוכחי, ג'ו קרפט באפריל 2016. בעלה של קרפט הוא מיליארדר, מנהל בחברת כרייה שהיא יצרנית הפחם השלישית בגודלה במזרח ארצות הברית.
קלי קוריגן היא סופרת אמריקאית.
קלי קוריגן נולדה בשנת 1967 באזור סן פרנסיסקו.
היא סיימה אוניברסיטה בתחום הספרות ועבדה מספר שנים בטלוויזיה מקומית.
את ספרה הראשון "The Middle Place" היא פרסמה שנת 2008. נושא הספר היה מחלת הסרטן שבה חלו אביה והיא.
הספר נכלל ברשימת רבי-המכר של הניו יורק טיימס והגיע למקום השני.
גם ספרה השני "Lift" שיצא לאור בשנת 2010 הגיע למשום השני ברשימה זו.
בשנת 2013 היא פרסמה את ספרה השלישי Glitter and Glue.
זמן קצר לאחר ניצחון על המחלה, קלי קוריגן החלה לנהל בלוג שמוקדש לאנשים שמתמודדים עם הסרטן.
החל משנת 2010 היא מארגנת מופע התרמה שנתי עבור בית חולים לחולי סרטן.
קלי פרייס הוא שחקן, מוזיקאי ומפיק קולנוע אמריקאי.
קלי פרייס נולד במנהטן, ניו יורק.
הוא למד בבית הספר התיכון לאמנויות בלונג איילנד במגמת משחק ומוזיקה.
בגיל ארבע החל פרייס לדגמן.
בין היתר דגמן עבור חברות פולו ראלף לורן, גאפ, שון ג'ון, H&M, נייקי, קול האן, טומי הילפיגר ומייסיס.
פרייס הופיע גם על שער "מגזין ניו יורק טיימס" ועם נלי בקמפיין ארצי עבור חברת ריבוק.
פרייס הופיע בסדרות טלוויזיה כמו "רווק פלוס ילד" שם גילם את "גאס" ו"Your Family or Mine" שם שיחק בתפקיד קולין לצד ריצ'רד דרייפוס.
הוא שיחק בתור זאק בסדרה המוזיקלית "Side Effects".
הוא שיחק בתפקידים ראשיים בסרטים עלילתיים "הקליקה" משנת 2008 של האחים וורנר, שם שיחק לצד ברידג'יט מנדלר; הסרט הוא עיבוד של הרומן הנמכר ביותר של ליסי הריסון, "סתיו אחד".
הוא זכה בפרס פזמונאי השנה הצעיר של BMI, וקיבל את פרס אייב אולמן על מצוינות בכתיבת שירים.
בשנת 2017, פרייס כיכב בסרט העלילתי "Sleep No More".
בשנת 2023, גילם את קירק בסדרה "Rap Sh!t" מבית HBO Max.
+שנהסדרהתפקידהערות2007להקת האחים העירומיםבובי לאב2 פרקים2013–2015Side Effectsזאקתפקיד ראשי; 13 פרקים2014רווק פלוס ילדגאספרק: "About a Christmas Card"2015Your Family or Mineקוליןפרק: "Pilot"2021Two Sides: Unfaithfulכריס הארפר6 פרקים
סדרת מקורית של סנאפצ'ט2023Rap Sh!tקירק2 פרקים
קלי סו דקוניק היא קומיקסאית אמריקאית, המוכרת בכתיבה עבור חברות מארוול קומיקס ו-DC ובעיקר בזכות עבודתה על סדרות הקומיקס "קפטן מארוול" ו-"אקוומן".
בנוסף לכתיבה, היא עסקה בעריכה ותרגום ספרי מאנגה לשפה האנגלית.
קלי סו דקוניק נולדה באוהיו, ארצות הברית.
במהלך ילדותה, התגוררה וגדלה במספר בסיסים צבאיים בזמן שירותו של אביה בחיל האוויר האמריקאי.
היא נחשפה לתרבות הקומיקס דרך ספרי הקומיקס שאמה נהגה לקנות לה.
היא סיימה תואר בדרמה באוניברסיטת טקסס שבאוסטין בשנת 1993.
ב-29 בספטמבר 2002, דקוניק נישאה למאט פריצ'מן (המוכר בשם העט שלו, מאט פרקשן) והיא אם לשני ילדים.
דקוניק חשפה כי התמודדה בעבר עם התמכרות למשקאות אלכוהוליים, והיא מפרסמת עדכונים בנושא שנות הגמילה שלה (20 שנים נכון ל-2020) ומקורות לעזרה במדיה החברתית בתדירות שנתית מאז היום שבו נגמלה.
לאחר שגילתה את אהבתה לקומיקס דרך אמה, דקוניק התחילה את הקריירה שלה בתחום הקומיקס כאשר חברה לוורן אליס, קומיקסאי נוסף, ביצירת קטלוג גליונות קומיקס ופיתוח האתר שלו, artbomb.net.
מאוחר יותר בחייה, התחילה לעבוד יחד עם מתרגמים רבים ולתרגם ספרי מאנגה (קומיקס יפני) לשפה האנגלית עבור ההוצאות Viz ו-Tokyopop.
ב-7 שנות עבודתה כמתרגמת, כתבה יותר מ-11,000 עמודי קומיקס.
בשנת 2004 עברה לכתיבה בתחום הקומיקס המערבי, ופרסמה את הקומיקס הראשון שלה - גיליון טקסט בן 5 עמודים בשם "Fight" אשר פורסם בסדרת "CSI: Crime Scene Investigations - Dominos".
את כתיבתה בשביל מארוול התחילה בשנת 2010 עם קומיקס בשם "סיף", ועבודותיה כללו כתיבה בשביל סדרות הקומיקס "קפטן אמריקה", "אוסבורן", גיליון שנתי של "ספיידרמן", "האלמנה השחורה" ועוד.
בשנת 2011 החלה דקוניק לכתוב גליונות בסדרת "סופרגירל" של DC, ובדצמבר 2018 הצטרפה לצוות הכותבים של סדרת אקוומן, גיבור על נוסף מבית DC, כיוון שהרגישה כי אינו מוכר מספיק יחסית לשאר חבריו בסדרת הקומיקס של ליגת הצדק.
ב-2012, מארוול פרסמה את גיליון הקומיקס הראשון של "קפטן מארוול" אשר נכתב על ידי דקוניק.
דקוניק שינתה את דמות הקפטן רבות מגרסתה המקורית, והיא נהפכה לדמות פמיניסטית ונאהבת בקרב קהל חדש של מעריצים.
למרות התמיכה, דקוניק זכתה גם בביקורות רבות על השינויים שביצעה וכתגובה, כתבה סדרת קומיקס סאטירית בשם "Bitch Planet" על עולם שבו נשים שאינן תואמות את הנורמה נשלחות לכלא בכוכב אחר, שיצאה לאור באימג' קומיקס.
דקוניק היא פמיניסטית מוצהרת ומשתמשת בכתיבה שלה בספרי קומיקס ובמדיה החברתית כדי להעביר מסרים אידאולוגיים בתחום הפמיניזם.
כמו כן, היא פועלת להעלאת המודעות לנשים קומיקסאיות, כפי שעשתה בשנת 2016 בעזרת תנועת #VisibleWomen בטוויטר, אשר נתנה לקומיקסאיות את ההזדמנות לפרסם את עבודתן.
הפרויקט נוהל על ידי דקוניק ופרקשן דרך האתר "Milkfed Criminal Masterminds".
בנוסף, הקימה את תנועת "Creators for Creators" כדי לספק ייעוץ והדרכה לקומיקסאיות נוספות ללא רווח כספי.
בשנת 2012, דקוניק הציעה את "מבחן המנורה הסקסית" להערכת ייצוג דמות האישה ביצירה מסוימת כתוספת למבחן קודם בשם מבחן בקדל.
דקוניק גרסה כי אם ניתן להחליף דמות נשית במנורה סקסית והעלילה לא תשתנה, ניתן לראות כי אין לדמות זו חשיבות בסיפור והיחס אליה זהה ליחס אל אובייקט.
באותה השנה, דקוניק השתתפה בכנס הקומיקס "Dundrum" באירלנד, ונתקלה בכתבה באתר קומיקס אירי אשר התייחסה אליה כ"אשתו של מאט פרקשן" בלבד.
בעקבות כך, החלה מחאה אשר השתמשה בעיקר ב"ממים", אשר גרמה לאתר לשנות את צורת ההתייחסות אליה בכתבה.
קלי סו דקוניק אמרה כי היא משתמשת בשמה האמצעי, סו, בספריה כדי להראות ולהתגאות בכך שהקומיקס נכתב על ידי אישה; "I want a little girl who sees that to know that that's something she can do."
מועמדת לפרס אייזנר לכותב הטוב ביותר - סדרת "Pretty Deadly" הנוצרה עם האמנית אמה ריוס וכתיבתה ב"Captain Marvel".
מועמדת לפרס הוגו לסיפור הגרפי הטוב ביותר - "Bitch Planet, Volume 2: President Bitch"
קלי שרידן היא מדבבת קנדית.
שרידן נולדה באוטווה, אונטריו בקנדה וגדלה בוונקובר בקולומביה הבריטית, היא למדה בתיאטרון הנוער של ונקובר ובאוניברסיטת סיימון פרייזר, שם סיימה תואר ראשון בתיאטרון.
ב-1992 דיבבה את מלודי בסדרה "סיפורי הפוני הקטן שלי" המבוססת על סדרת הבובות "הפוני הקטן שלי".
ב-1994 דיבבה בסדרה "Conan and the Young Warriors" המבוססת על עלילות קונאן הברברי.
ב-2000 דיבבה את מכשפת השני בסדרה "אקס-מן: הדור הבא".
ב-1993 היא דיבבה את דניאל בעונה הראשונה של "מדלן".
כמו כן היא דיבבה במספר סדרות נוספות כמו "בראץ" ו"סיפורי טום וג'רי".
היא ידועה כמדבבת של ברבי בסדרת סרטי ברבי החל מהסרט הראשון בה, "ברבי במפצח האגוזים".
בנוסף לקולנוע וטלוויזיה היא דיבבה במספר משחקי וידאו.
קלי דון פיקלר היא זמרת-יוצרת אמריקאית, שזכתה להצלחה כמתמודדת בעונה החמישית של "אמריקן איידול", שם סיימה במקום השישי.
בשנת 2006 היא חתמה על חוזה הקלטות עם 19 רקורדינגס ו-BNA רקורדס.
אלבום הבכורה שלה, Girl Town Girl, יצא בהמשך אותה השנה ונמכר ביותר מ-900,000 עותקים.
האלבום, שקיבל את תואר הזהב על ידי איגוד תעשיית ההקלטות האמריקאי (RIAA), הנפיק שלושה סינגלים שזכו להצלחה רבה במצעד שירי הקאנטרי: "Red High Heels" שדורג במקום ה-15, "I Wonder" שדורג במקום ה-14 ו-"Things That Never Cross a Man's Mind" שדורג במקום ה-16.
באוקטובר 2012 עזבה את חברת התקליטים שלה לשעבר וחתמה בבלאק ריבר.
ב-21 במאי 2013 הוכרזו פיקלר ובן זוגה, דרק האף, כמנצחים בעונה ה-16 של "רוקדים עם כוכבים".
בשנת 2016 היא הוכנסה להיכל התהילה של קרוליינה הצפונית.
בין השנים 2017–2019, היא הנחתה את תוכנית הטלוויזיה Pickler & Ben, ביחד עם הקומיקאי בן ארון.
אלבומה הרביעי והאחרון, The Woman I Am, יצא לאור בשנת 2013.
קלי פיקלר נולדה ב-28 ביוני 1986 בבית החולים סטנלי ממוריאל באלבמרל, קרוליינה הצפונית, לסינתיה מורטון וקלייד "בו" ריימונד פיקלר, ג'וניור.
אמה עזבה כשקלי הייתה בת שנתיים, ואז חזרה ולקחה עליה משמורת בגין שנתיים.
לאחר מכן, החזיר בית המשפט את קלי לסביה כשהייתה בת 12 והם גידלו אותה מכיוון שאביה נעדר מחייה.
פיקלר אמרה שההשפעות העיקריות בחייה הן סבה, קלייד ריימונד פיקלר, חשמלאי לשעבר וסבתה פיי פיקלר.
היא סיימה את לימודיה בשנת 2004 בבית הספר התיכון צפון סטנלי בניו לונדון, קרוליינה הצפונית.
הסינגל הראשון שלה, "Red High Heels", הופץ לראשונה ב-13 בספטמבר 2006, והקליפ שלו הופץ באופן רשמי ב-20 באוקטובר 2006. הוא קיבל מועמדות בטקס פרסי הווידאו של CMT בקטגוריית "קליפ הפריצה של השנה".
אלבום הבכורה שלה, Small Town Girl, שהופץ ב-31 באוקטובר 2006, הגיע למקום הראשון במצעד אלבומי הקאנטרי ולמקום התשיעי במצעד הבילבורד 200, כשנמכר בלמעלה מ-79,000 עותקים בשבוע הראשון שלו, מה שהפך את פיקלר לאמנית החדשה היחידה בשנת 2006 שאלבומה נמכר בכמות כזו של עותקים בשבוע אחד.
בזמן ש-"Things That Never Cross a Man's Mind" עלה במצעד שירי הקאנטרי (בסופו של דבר הגיע למקום ה-16), פיקלר חזרה לאולפן כדי להקליט את אלבום האולפן השני שלה במסגרת חוזה הקלטות עם 19 רקורדינגס ו-BNA רקורדס.
היא ביצעה את סינגל הבכורה "Don't You Know You're Beautiful" בטקס פרסי האקדמיה למוזיקת קאנטרי ב-18 במאי 2008 וזכתה לאהדה רבה ממבקרי המוזיקה.
היא הועמדה לפרס באותו הטקס אך הפסידה אותו לטיילור סוויפט.
אלבומה השני, Kellie Pickler, יצא לאור בשנת 2008. הוא זכה להצלחה רבה כאשר הגיע למקום הראשון במצעד אלבומי הקאנטרי ולמקום התשיעי במצעד הבילבורד 200.
בשנת 2009 יצאה הזמרת-יוצרת האמריקאית טיילור סוויפט לסיבוב ההופעות הראשון שלה "Fearless Tour", על מנת לקדם את אלבום האולפן השני שלה, Fearless.
סוויפט הכריזה על 54 הופעות ראשונות וציינה שמי שיתלוו אליה יהיו בין היתר להקת הקאנטרי גלוריאנה וקלי פיקלר עצמה.
פיקלר ביצעה רשימת שירים משל עצמה במהלכו והייתה למופע חימום בו.
בשנת 2012, יצא לאור אלבום האולפן השלישי שלה, .
הוא הגיע למקום השני במצעד אלבומי הקאנטרי ולמקום השביעי במצעד הבילבורד 200. בשנת 2013 הוציאה את אלבום האולפן הרביעי והאחרון שלה, The Woman I Am.
הוא זכה להצלחה והגיע למקום הראשון במצעד האלבומים העצמאיים, למקום הרביעי במצעד אלבומי הקאנטרי ולמקום ה-19 במצעד הבילבורד 200.
קליאו היא סדרת מתח קומית גרמנית שהופקה על ידי האנו האקפורט, ריצ'רד קרופף, בוב קונרד ואלנה סנפט עם חברת Zeitsprung Pictures עבור נטפליקס.
הדמות הראשית בסדרה היא קליאו שטראוב, מתנקשת לשעבר בשירות הביון המזרח גרמני, שמגולמת על ידי ילה האס.
לאחר ביצוע משימה בגרמניה המערבית, קליאו נעצרה ונאלצה לבלות שלוש שנים בכלא עד נפילת חומת ברלין ואיחוד גרמניה.
לאחר שחרורה קליאו מתחילה במסע נקמה שיעלה בחייהם של רבים מהמעורבים במאסרה.
קליאו שטראוב מבצעת משימות עבור השטאזי המזרח גרמני כמתנקשת לא רשומה בחטיבה 18 של מינהל הביון הכללי.
לאחר ביצוע התנקשות ב-1987 במועדון "ביג עדן" במערב ברלין, היא הואשמה בבגידה במולדת במסגרת מלכודת שהטמין השטאזי, היא נעצרה ונכלאה.
בכלא היא נתונה לאלימות אכזרית.
היא נפצעת כל כך קשה שהיא מאבדת את ילדה שטרם נולד.
לאחר שלוש שנים היא משתחררת עקב החנינה הכללית שהוכרזה על אסירים פוליטיים עם נפילת חומת ברלין.
קליאו מחליטה לברר מי הכניס אותה לכלא ומאילו סיבות הוחלט להשביתה על ידי השטאזי.
עם התקדמות חקירתה, היא יורדת לעומקה של קונספירציה מודיעינית שמסתבכים בה בכירים מערב גרמניים.
מסע הנקמה שלה גובה קורבנות רבים והיא הופכת את עצמה ליעד לאנשים שונים שרודפים אותה.
אחד מהם הוא בלש כושל במשטרת ברלין, סוון פצולד, שראה את קליאו במהלך המבצע שלה במועדון "ביג עדן" והיה היחיד שזיהה את מקרה ההתנקשות כרצח למרות שבכיריו מאמינים כי היה מדובר במנת יתר.
הוא מקווה לעשות קפיצת מדרגה בקריירה על ידי פתרון המקרה ועוקב אחרי קליאו מברלין, דרך מיורקה לצ'ילה.
ילה האס – קליאו ג'ניפר שטראוב, מתנקשת לשעבר בשירות השטאזי, המשטרה החשאית המזרח גרמנית
רוזה וורטץ – קליאו הצעירה
דמיטרי שאד – סוון פצולד, בלש ממשטרת ברלין
ולדימיר בורלאקוב – אנדי וולף
וינסנט רדטצקי – אווה מיטיג, סוכן ביון
מרתה סרוקה – רמונה "אניה" ברנדט
אלסיה לאוסה – אן גייקה
תנדי סבה – ג'ני שניידר
יורגן היינריך – אוטו שטראוב, גנרל במשרד הפנים של גרמניה המזרחית, סבה של קליאו
סטפי קינרט – מרגוט הונקר
יון הואנג – מין סון
אלכסנדר הירב – קולונל לודגר וישורק, מפקדה של קליאו מהשטאזי
טנר סהינטירק – פרדי למבך
גונר הלם – אריך מילקה
הארי שאפר – אלכסנדר בלוב, איש הק.ג.ב.
הרעיון לסדרה הגיע מהאנו האקפורט, ריצ'רד קרופף ובוב קונרד, הידוע ומהתסריטאית אלנה סנפט.
הסדרה משבצת בעלילה תערובת של אלמנטים אמיתיים ופיקטיביים מההיסטוריה של גרמניה המזרחית.
למשל, המזוודה הסודית האדומה הקיימת האמיתית של ראש השטאזי, אריך מילקה, משחקת תפקיד חשוב בסדרה, מצד שני מדובר ברצח הפיקטיבי של מילקה, אירוע שאינו מבוסס על אירועים אמיתיים, מאחר שמילקה לא נרצח.
דוגמאות נוספות כוללות את ביקורה של קליאו אצל מרגוט הונקר בצ'ילה לאחר נפילת חומת ברלין.
הסוף הפתוח של העונה הראשונה מעיד על המשך הסיפור.
בספטמבר 2022 חידשה נטפליקס את הסדרה לעונה שנייה.
+עונהפרקיםשידור פרק בכורהשידור פרק סיום1819 באוגוסט 202219 באוגוסט 2022
קלי קטלין הייתה רוכבת אופניים מקצועית אמריקאית, שרכבה בקבוצת הנשים של האיגוד הבין-לאומי לאופניים UCI.
קטלין הייתה אלופה אולימפית ואלופת עולם במרוץ אופניים.
קטלין זכתה במדליות זהב במרוץ הקבוצתי לנשים באליפויות העולם ברכיבת מסלולים באיגוד הבינלאומי לאופניים, בשנים 2016, 2017 ו-2018. ובמדליית כסף באולימפיאדת הקיץ 2016.
קטלין נולדה בסיינט פול, מינסוטה, ארצות הברית; היא נולדה כחלק משלישייה, עם עוד אח ואחות.
היא קיבלה תואר במתמטיקה וסינית מאוניברסיטת מינסוטה, ולמדה באוניברסיטת סטנפורד לתואר שני בהנדסה חישובית ומתמטית.
בנוסף לקריירה שלה כרוכבת אופניים מקצועית, קטלין הייתה ציירת וכנרת.
קטלין התחילה לרכוב על אופניים בגיל 17. היא השתתפה שלוש פעמים באליפות העולם באופני כביש על מסלול UCI וזכתה במדליות זהב בכולן.
קטלין זכתה במדליות זהב במרוץ הקבוצתי לנשים באליפות העולם ברכיבת מסלולים ב-UCI ב-2016, 2017, ו-2018.
ב-2016, נכללה בסגל ארצות הברית לאולימפיאדת ריו דה ז'ניירו וזכתה במדליית כסף ברכיבה קבוצתית, ביחד עם שרה האמר, קלואי דייגרט וג'ניפר ולנטין.
ב-2017, השתתפה באליפות העולם שהתקיימה בהונג קונג שם זכתה במדליית זהב קבוצתית ומדליית ארד אישית.
ב-2018 השתתפה באליפות העולם בהולנד, שם זכתה בארד במרוץ האישי וזהב בקבוצתי.
אולימפיאדהשנהמקוםמדליהתחרות2016ריו דה ז'ניירו (ברזיל)כסףמרדף צוותאליפות העולםשנהמקוםמדליהתחרות2016לונדון (בריטניה)זהבמרדף צוות2017הונג קונג (סין)זהבמרדף צוות2017הונג קונג (סין)ארדמרדף יחיד2018אפלדורן (הולנד)זהבמרדף צוות2018אפלדורן (הולנד)ארדמרדף יחיד
קטלין נפטרה מהתאבדות ב-7 במרץ 2019 במעונות של אוניברסיטת סטנפורד בעקבות אפיזודה של דיכאון.
לדברי אחותה, היא התאבדה חודשים לאחר שספגה זעזוע מוח עקב תאונת אופניים.
האוניברסיטה פרסמה הצהרה שבה נאמר כי שותפתה לחדר של קטלין מצאה אותה מתה בחדרה בקמפוס ללא כל סימן לפעילות פלילית.
לאחר מותה, משפחתה תרמה את מוחה של קטלין לאוניברסיטת בוסטון לצורך מחקר נוסף על זעזוע מוח.
קלי ריפה היא שחקנית ומנחת אירוח אמריקאית.
מאז 2001, היא הייתה המנחה המשותפת של תוכנית הבוקר בפורמטים שונים.
בהתחלה עם רג'יס פילבין בהמשך עם מייקל סטראהן ולאחר מכן עם ראיין סיקרסט.
כשחקנית, התפקידים הידועים ביותר של ריפה כוללים את היילי ווהן באופרת הסבון "כל ילדיי" (1990–2002, 2010) ואת פיית' פיירפילד בסיטקום "הופ ופיית'" (2003–2006).
ריפה ובעלה, מארק קונסואלוס, הם הבעלים של חברת הפקות ניו יורקית בשם Milojo.
בשנת 2014, ההוליווד ריפורטר כינה אותה כאחת האנשים החזקים בתקשורת.
ריפה זוכת שישה פרסי אמי, וב-2015 קיבלה כוכב בשדרת הכוכבים של הוליווד.
קלי מריה ריפה נולדה וגדלה בברלין, ניו ג'רזי, ארצות הברית בתם של אסתר, עקרת בית וג'וזף ריפה, נשיא איגודי עובדים ונהג אוטובוס.
יש לה אחות, לינדה, שהיא סופרת ספרי ילדים.
במוצאה היא שלושה רבעים ממוצא איטלקי ורבע אירי.
אביה הוא פקיד המחוז הדמוקרטי במחוז קמדן, ניו ג'רזי, מאז יוני 2009.
ריפה סיימה את לימודיה בבית הספר התיכון האזורי המזרחי בעיר וורשיץ, ניו ג'רזי.
במהלך שנות התיכון שלה הייתה מעודדת, אך המורה למשחק שלה לדרמה בתיכון עודד אותה לעסוק במשחק.
"אני חייבת כל כך הרבה מהקריירה שלי לג'ים בוקל", אמרה.
"הוא חשב שאני פרפורמרית טבעית ולכן הוא נתן לי את התפקיד הראשי בהופעה".
היא כיכבה בהפקות תיאטרון מקומיות והתגלתה בזמן שהופיעה ב"ברווזון המכוער" במהלך השנה האחרונה שלה.
היא למדה בקולג' קמדן קאונטי בלימודי פסיכולוגיה, אך נשרה ועברה לניו יורק כדי להמשיך בקריירת משחק.
מלבד הופעות טלוויזיה מקומיות, החשיפה הראשונה בטלוויזיה הלאומית של ריפה הגיעה ב-1986 כשהיא הופיעה כרקדנית קבועה בתוכניות "Dancin' on Air," ו-"Dance Party USA".
ריפה לוהקה לתפקיד הגדול הראשון שלה בשנת 1990 בתור היילי ווהן, נערת מסיבות בעייתית, ב"כל ילדיי".
היא סיימה את תפקידה בן 12 השנים ב-2002, אך חזרה לשני פרקים ב-2010 כדי לעזור לחגוג את יום השנה ה-40 של אופרת הסבון.
אחרי שהנחתה יחד עם קתי לי גיפורד את התוכנית האחרונה של קתי לי גיפורד " עם רג'יס וקתי לי", החלה רג'יס פילבין לערוך אודישנים כדי למצוא את המחליפה שלה.
ריפה הוכרזה כמחליפה הרשמית ב-5 בפברואר 2001 והתוכנית נקראה " עם רג'יס וקלי".
בתוך מספר חודשים המספרים של הקהל הצעיר של התוכנית גדלו ב-80 אחוז.
הכימיה בין פילבין לריפה (או "פיפה" כפי שהוא כינה אותה), ההתלהמות, הראיונות והשיחות שלהם על משפחותיהם, חייהם האישיים והעיר ניו יורק משכו קהל צופים של שישה מיליון צופים מדי יום.
בינואר 2011 הודיע פילבין, בן ה-80, שהוא יפרוש מ-"" בסוף השנה.
התוכנית האחרונה שלו שודרה ביום שישי, 18 בנובמבר 2011, במהלכה נזכרה ריפה בדמעות על יומה הראשון, 43 הצעדים שהם צעדו יחד מחדר ההלבשה שלה אל הסט בכל יום במשך 11 שנים, וכיצד 43 הצעדים האלה שינו את חייה.
ריפה החליפה את פילבין כראש התוכנית וחזרה ביום שני הבא, 21 בנובמבר 2011, כדי להמשיך את התוכנית, שזכתה לכותרת מחדש " עם קלי".
בסופו של דבר, סטראהן הוכרז כמנחה השותף החדש ו-" עם קלי ומייקל" שודרה בבכורה ב-4 בספטמבר 2012.
"" זכתה בפרס אמי הראשון שלה ביום לתוכנית אירוח יוצאת דופן ב-23 ביוני 2012.
ב-16 במאי 2016 שונה שם התוכנית ל-" עם קלי", שוב לאחר התוכנית האחרונה של סטראהן לפני המעבר שלו ל-"בוקר טוב אמריקה".
התפתח סבב נוסף של מארחים שותפים.
ב-1 במאי 2017, התוכנית הפכה ל-"Live with Kelly and Ryan", לאחר שראיין סיקרסט נכנס לתפקיד המחליף הקבוע של סטראהן.
ב-16 בפברואר 2023 הודיע סיקרסט שהוא יעזוב את התוכנית לאחר שש שנים באפריל 2023, בעיקר בגלל המרחק כיוון שמקום מגוריו העיקרי הוא בלוס אנג'לס, בעוד הקלטות התוכנית בניו יורק.
מארק קונסואלוס, בעלה של קלי ריפה, אמור להחליף אותו.
עם זאת, סיקרסט הצהיר שהוא יחזור לתפקיד מנחה אורח בכל פעם שקונסואלוס לא יהיה זמין, כלומר הוא לא עוזב את התוכנית לצמיתות.
בספטמבר 2003 הופיערה ריפה בתוכנית "הופ ופיית'", בה גילמה את פיית' פיירפילד, כוכבת אופרות סבון לשעבר מובטלת.
הסיטקום בן חצי השעה, בכיכובם של פיית' פורד, טד מק'גינלי ומייגן פוקס, העניק ל-ABC את צפיית הבכורה הטובה ביותר של ימי שישי מאז 1996. התוכינת הסתיימה במאי 2006 כאשר הכריזה ריפה שהיא "מעולם לא תרצה לעבוד כל כך קשה שוב".
לריפה, הידועה בעיקר בזכות עבודתה בטלוויזיה, יש גם כמה סרטים עלילתיים לזכותה.
בין השאר היא הופיעה בסרט של "Miramax" עטור השבחים "החדר של מרווין" ב-1996 לצד מריל סטריפ ולאונרדו דיקפריו.
ריפה היא תומכת בצדקה הקשורה לסרטן השחלות, ושיתפה פעולה עם אלקטרולוקס כדי לגייס כספים לקרן לחקר סרטן השחלות.
בכל קיץ היא עורכת אירוע בשם Super Saturday, אירוע התרמה שנמשך יום.
האירוע של 2011 גייס למעלה מ-3.5 מיליון דולר עבור OCRF.
ריפה מייחסת את מסירותה לחוויה של אובדן חברה לסרטן השחלות.
בשנת 2001 היא הופיעה בגרסת סלבריטאים של "מי רוצה להיות מיליונר?", בהנחיית פילבין.
היא זכתה ב-250,000 דולר עבור "Tomorrow's Children's Fund", ארגון ללא מטרות רווח המוקדש להאצת הריפוי של ילדים חולי סרטן והפרעות דם חמורות.
ריפה גם משתתפת פעילה באמהות נגד נהיגה בשכרות.
לדברי ריפה, מעורבותה עם MADD מונעת מהמקרה של אחותה, לינדה, שכמעט נהרגה על ידי נהג שיכור ב-1999.
בשנת 1999 זכתה בפרס השחקנית הטובה ביותר בפסטיבל הסרטים והווידאו הבינלאומי בניו יורק על עבודתה ב-"The Stand-In".
בשנים 2007 ו-2012 אירחה את פרסי ה-TV Land וזכתה לביקורות חיוביות מאוד.
היא, בעצמה, זוכת פרס, גרפה חמישה פרסי Soap Opera Digest ושלוש מועמדויות לפרסי האמי לבידור בשעות היום על גילום היילי ווהן בכל ילדיי.
ב-12 באוקטובר 2015 כיבדה לשכת המסחר של הוליווד את קלי ריפה בכוכב בשדרת הכוכבים של הוליווד.
ב-15 בספטמבר 2006 שברה את שיא גינס כאשר עשרים וארבע פשטידות שמנת בננה הושלכו אל פיה תוך דקה אחת, כחלק משבוע הנושא של שוברי שיא גינס ב-"".
ב-16 בספטמבר 2011 שברה ריפה את שיא גינס עבור רוב הענבים שנדרכו בדקה אחת, של 5.4 ליטרים, כשהיא דרכה על 8.4 ליטרים.
עם זאת, המתחרה שלה, מרטינה סרוואטי הגרמנייה, עשתה אפילו יותר (8.6 ליטרים), מה שמנע מריפה להחזיק בשיא החדש.
בשנת 2008 כיבדה Cowboy Mouth, להקת רוק מניו אורלינס, לואיזיאנה, את ריפה בכתיבת שיר מחווה, בשם "Kelly Ripa", שהופיע באלבומם "Fearless".
בשנת 2017 נכנסה להיכל התהילה של ניו ג'רזי.
בשנת 2019 זכתה בפרס אמי השישי שלה לתוכניות יום.
בשנת 1995 פגשה ריפה את מארק קונסואלוס, הכוכב לצדה ב"כל ילדיי".
השניים התחתנו ב-1 במאי 1996. לזוג שלושה ילדים: מייקל ג'וזף (נולד ב-2 ביוני 1997), לולה גרייס (נולדה ב-16 ביוני 2001) וחואקין אנטוניו (נולד ב-24 בפברואר 2003).
בשנת 2011 חשפה שיש לה מיסופוניה.
קליאו אנתוני הוא שחקן ודוגמן אמריקאי.
אנתוני למד בתיכון בפורטסמות', וירג'יניה.
לאחר שסיים את הלימודים, אנתוני עשה את דרכו למיאמי, שם היה חסר בית לזמן מה לפני שהתגלה על ידי סוכנות דוגמנות.
הופעתו הראשונה על מסך הטלוויזיה הייתה על מסך הטלוויזיה הייתה בפרק בסדרה "על המגרש".
בשנת 2017, אנתוני לוהק לתפקיד ראשי בסדרת נטפליקס בת 10 הפרקים של ספייק לי משנת 2017 "לא יכולה בלי זה", רימייק לסרטו של לי משנת 1986.
בשנת 2020 שיחק בתפקיד חוזר בסדרת הטלוויזיה רוזוול, ניו מקסיקו.
בשנת 2023 החל לשחק בתפקיד ראשי בסדרת הטלוויזיה סקס/לייף.
ג'ייפרק אחד 2016-2014 טרנספרנט דרקתפקיד חוזר 2015 אקסטנט ארסתפקיד ראשי עונה 2 2017לא יכולה בלי זה גריר צ'יילדסתפקיד ראשי 2020 רוזוול, ניו מקסיקו דייגותפקיד חוזר 2023סקס/לייף קאם עונה 2
קלי סוייר פטריקוף היא אשת עסקים ונדבנית קנדית-אמריקאית, שנבחרה לאחת מ-100 האנשים המשפיעים ביותר לשנת 2024 על ידי המגזין טיים.
בעבר הייתה פטריקוף דוגמנית בעיר ניו יורק, שם התנדבה וגילתה את הצרכים של משפחות בעלות הכנסה נמוכה.
כיום היא משמשת כמנהלת הקריאייטיב של Satine Boutique ואף נבחרה לרשימת ה-100 המשפיעים של Create & Cultivate.
בנוסף, פטריקוף שותפה לכתיבת ספר הילדים "A Bear to Share".
היא זכתה לסיקור בפרסומים כגון LaLigne ו-Rent the Runway, והוזכרה בספר "100 Making a Difference".
פטריקוף היא אחת מהמנכ"ליות של ארגון Baby2Baby ללא מטרות רווח, שהוקם בלוס אנג'לס בשנת 2011 במטרה לספק מגוון רחב של מוצרים חיוניים למשפחות עם תינוקות.
הארגון התפרסם ביכולתו להפיק חיתולים בעלות הנמוכה בכ-80% ממחיר הקמעונאות.
Baby2Baby שיתף פעולה עם משרד המושל של ניו יורק להפצת 20 מיליון חיתולים בבנקי מזון ברחבי המדינה.
לארגון יש תוכנית סיוע לנפגעי אסונות טבע בארצות הברית, ובין היתר סיפק 1.1 מיליון מוצרים למדינת טקסס לאחר הוריקן הארווי ב-2017.
בשנת 2020, בתגובה למחסור במזון תינוקות שנוצר עקב מגפת הקורונה, שיתף הארגון פעולה עם FEMA להפצת מזון תינוקות.
Baby2Baby זכה להיכלל ברשימת 10 ארגוני הצדקה החדשניים ביותר של המגזין Fast Company וברשימת הרעיונות המשני-עולם של אותו מגזין.
פטריקוף ונורה ויינשטיין מארחות מדי שנה אירוע התרמה שהניב עד כה מיליוני דולרים לארגון.
בנוסף, הן הצליחו לשכנע את מושל קליפורניה, גאווין ניוסם, לבטל את מס המכירה על חיתולים במדינה.
פטריקוף נולדה בלונדון וגדלה בוונקובר.
כיום היא מתגוררת בלוס אנג'לס, קליפורניה, עם בעלה ושני ילדיהם.
קלי רובינסון היא פעילה חברתית אמריקאית, המכהנת כנשיאת הקמפיין לזכויות אדם.
היא האישה השחורה הקווירית הראשונה בתפקיד זה.
בעבר כיהנה כמנכ"לית קרן הפעולה של הורות מתוכננת.
רובינסון סיימה תואר ראשון באוניברסיטת מיזורי בשנת 2008, והתמחתה בסוציולוגיה ובחקר נשים ומגדר.
במהלך לימודיה עבדה כברמנית ואף התאמנה בתחום אמנויות לחימה מעורבות.
רובינסון החלה את דרכה כמארגנת פוליטית בקמפיין הבחירות של ברק אובמה בשנת 2008. בשנת 2009 החלה לעבוד בארגון הורות מתוכננת של המערב התיכון כמארגנת אזורית, ובין השנים 2011–2015 כיהנה כסגנית מנהל לנוער בארגון.
בשנת 2015 קודמה לתפקיד מנהלת הארגון הארצי, וב-2019 מונתה למנכ"לית קרן הפעולה של הורות מתוכננת וסגנית נשיאת הארגון לארגון וסנגור.
בתפקידה בהורות מתוכננת, הובילה את המאמצים להגדלת בסיס התומכים, שהתרחב מ-6.5 מיליון ל-18 מיליון, ולקידום זכויות רבייה, כולל שינוי הרכב הסנאט האמריקאי בבחירות 2020. בתפקידה זה זכתה להתראיין על סוגיות מרכזיות כמו זכויות רבייה, תיקון הייד ומינויי שופטים לבית המשפט העליון.
בסוף 2022 מונתה רובינסון לנשיאת הקמפיין לזכויות אדם.
עם כניסתה לתפקיד, הודיעה שתתמקד בזכויות הצבעה, זכויות רבייה, זכויות להט"ב, שכר מחיה וטיפול רפואי, ותשאף להעצים את קולם של אנשים משכבות מוחלשות.